Notum sit omnibus presentibus et futuris quod abbas Sancti-Petri-Vivi, Herbertus nomine, dimisit et concessit æcclesiæ Vallislucentis omnem terram quam ecclesia Sancti-Petri-Vivi habebat in territorio Curginei et Poisei, et in plano et in bosco; excepta quadam terra quæ ad elemosinarium pertinebat: unde reddebantur ei decem et octo nummi et tres eminæ avenæ, tali conditione inter duas æcclesias habita, quod æcclesia Vallislucentis persolveret æcclesiæ Sancti-Petri-Vivi pro illa terra, unoquoque anno, in festo Sancti-Remigii, tria sextaria pisorum et tria sextaria avenæ. Et ut hoc ratum habeatur, sigilli sui impressione signavit. Quodam vero interposito temporis intervallo, idem abbas Herbertus eandem terram et totum censum ecclesiæ Vallislucentis vendidit pro emenda alia terra commodiore sibi et utiliore, quam emit a Milone de Basochis in territorio Silviniacensi. Quod monachi aliquandiu laudare recusantes, tandem precibus domini pape Eugenii et Lodowici, regis Francorum, et Bernardi, abbatis Clarevallensis, laudaverunt, et terram illam æcclesiæ Vallislucentis habendam et perpetuo possidendam concesserunt. Hoc laudavit omne capitulum: Jolduinus scilicet prior ejusdem ecclesiæ Sancti-Petri-Vivi; Walter, prior de No...... Le reste comme dans la charte ci-dessus.